Balto (elokuva)

Balto () on Steven Spielbergin omistaman Amblin Entertainmentin vuonna 1995 tuottama animaatioelokuva, jonka levityksestä  vastasi Universal Pictures. Amblin Entertainment suljettiin pian Balton julkaisun jälkeen, ja yhdistettiin myöhemmin Dreamworksiin.
Balto perustuu tositapahtumiin Balto-nimisestä valjakkokoirasta, joka veti vuonna 1925 kurkkumätälääkettä Gunnar Kaasenin valjakossa. Ajajien ja rekikoirien ansiosta Nomen kaupungin lapset pelastuivat kurkkumätäepidemialta.

Täytetty Balto on näytillä Clevelandin luonnontieteellisessä museossa ja Balton muistoksi on myös pystytetty patsas New Yorkin Central Parkiin.

Balto sai myöhemmin kaksi jatko-osaa, Balto - pako yli suuren veden vuonna 2002 sekä Balto - Muutoksen tuulet vuonna 2004.

 Juoni 

Balto on Alaskassa, Nomen kylässä elävä koirasusi. Baltolla ei ole perhettä. Balto elelee Boris-hanhen kanssa. Baltoa ei kukaan huoli lemmikikseen susimaisen ulkonäkönsä takia. Ilkeä Kiilu-koira on aina tekemässä ilkeyksiä Baltolle ja yrittää saada Balton näyttämään epäluotettavalta ihmisten silmissä.

Vetokoirat lähtevät hakemaan kylän sairaille lapsille kurkkumätälääkkeitä, mutta lumimyrkyssä Kiilu johtaa koirat väärään suuntaan. Balto lähtee Boriksen, Mucin ja Lucin kanssa etsimään eksyneitä tovereitaan. Jotta Balto ei sekoittaisi reittiä, hän raapii puihin kynnenjälkiä aikeenaan seurata niitä ystäviensä ja vetokoirien kanssa takaisin kylään. Metsässä koiria vastaan tulee suuri vihainen karhu ja valtataistelun aikana osa koirista jää valtavan puunoksan alle. Balto ja Jenna taistelevat karhua vastaan ja Balto onnistuu upottamaan pedon jäihin. Balto tippuu karhun mukana jäihin myös mutta selviää urheasti. Jenna antaa Baltolle lämmikkeeksi huivinsa. Sen jälkeen Balto jatkaa etsimistään yksin. Kun Balto vihoin löytää valjakon, Kiilu hyökkää sen kimppuun. Lopulta muut vetokoirat ymmärtävät kummalla on paremmat aikeet, Kiilulla vai Baltolla. Balto pudottaa Kiilun alas vuorelta.

Kotimatkalla Kiilu on raapinut puita ja yrittää eksyttää koirat, mutta Balto ystävineen löytää tie takaisin kotikylään, Kiilu paljastuu petolliseksi ja hänet hylätään petollisuutensa vuoksi. Koirat vievät asukkaille lääkkeet ja lapset saadaan vihdoin paranemaan.

 Rooleissa 
EnglanniksiSuomeksiRooliKevin Bacon  Jarkko Tamminen  Balto, elokuvan päähenkilö. Puoliksi susi ja puoliksi husky (eli koirasusi). Balto on hyljeksitty susimaisen ulkonäkönsä takia. Bob Hoskins  Veikko Honkanen  Boris, venäläinen hanhi, Balton paras ystävä. Boris on kasvattanut Balton pennusta asti joten Boris on Baltolle kuin "isä"Bridget Fonda  Petra Karjalainen  Jenna, punaturkkinen husky, Balton ainoa koiraystävä. Jenna on myös Balton tyttöystävä, rakkauden kohde, ihastus ja kakkosessa vaimo ja heillä on kuusi pentua.Juliette Brewer  Henna Haverinen  Roosa, Jennan omistaja, joka sairastuu kurkkumätään, mutta pelastuu Balton ansiosta. Roosa on Jennalle erittäin tärkeä.Jim Cummings  Heikki Sankari Kiilu, (eng. Steele) Balton vihollinen.Phil Collins  Jukka Rasila  Muc ja Luc, kaksi jääkarhunpentua, jotka ovat myös Balton ystäviä. Tässä elokuvassa Muc ja Luc kutsuvat Borista sedäkseen, muissa osissaan enoksi johtuen siitä, että englannin sana uncle voi merkitä sekä setää (isän veli) että enoa (äidin veli). Jack Angel Markku Riikonen  NikkiDanny Mann  Jukka Rasila  KaltagRobbie Rist  Jarkko Tamminen  VälkkyMiriam Margolyes  Maija-Liisa Peuhu  Isoäiti / Vanha Roosa William Roberts  Rauno Ahonen  Roosan isä Donald Sinden  Markku Riikonen  lääkäri

 Lähteet 

 Aiheesta muualla 

 The Finnish Balto Site

Luokka:Vuoden 1995 yhdysvaltalaiset elokuvat
Luokka:Tositapahtumiin perustuvat elokuvat
Luokka:Yhdysvaltalaiset animaatioelokuvat
Luokka:Elokuvat koirista
Luokka:Steven Spielbergin tuottamat elokuvat
Luokka:Historialliset seikkailuelokuvat
Luokka:Elokuvat terveydenhoidosta